CELEX: E2014C0020
Language: et
Date: 2014-01-29 00:00:00
Title: EFTA järelevalveameti otsus nr 20/14/COL, 29. jaanuar 2014 , millega üheksakümne teist korda muudetakse riigiabi käsitlevaid menetlus- ja sisulisi eeskirju

19.6.2014   
            
            
               ET
            
            
               Euroopa Liidu Teataja
            
            
               L 179/77
            
         EFTA JÄRELEVALVEAMETI OTSUS
   nr 20/14/COL,
   29. jaanuar 2014,
   millega üheksakümne teist korda muudetakse riigiabi käsitlevaid menetlus- ja sisulisi eeskirju
   EFTA JÄRELEVALVEAMET,
   VÕTTES ARVESSE Euroopa Majanduspiirkonna lepingut, (1) eriti selle artikleid 61–63 ning protokolli nr 26,
   VÕTTES ARVESSE EFTA riikide vahelist järelevalveameti ja kohtu asutamise lepingut, (2) eriti selle artikli 5 lõike 2 punkti b ja artiklit 24,
   NING ARVESTADES JÄRGMIST:
   EFTA järelevalveameti suuniste laevaehitusele antavat riigiabi käsitlev peatükk (3) kaotas kehtivuse 31. detsembril 2013 (4).
   Kõnealune peatükk on kooskõlas laevaehitusele antavat riigiabi käsitleva ühenduse raamistikuga, (5) mis kaotas samuti kehtivuse 31. detsembril 2013 (6).
   Euroopa Komisjon (edaspidi „komisjon”) avaldas 6. detsembril 2013. aastal teatise laevaehitusele antavat riigiabi käsitleva raamistiku kohaldamise pikendamise kohta 30. juunini 2014 (7).
   Vastavalt ühenduse raamistiku punktile 10 kavatseb komisjon lisada laevaehitusele antavat innovatsiooniabi reguleerivad sätted teadus- ja arendustegevuseks ning innovatsiooniks antava riigiabi ühenduse raamistikku ning lisada laevaehitusele antav regionaalabi regionaalabi suunistesse.
   Komisjon võttis 19. juunil 2013 vastu regionaalabi suunised aastateks 2014–2020. EFTA järelevalveamet (edaspidi „järelevalveamet”) võttis samuti vastu regionaalabi suunised aastateks 2014–2020. Mõlemaid suuniseid hakatakse kohaldama aga alles alates 1. juulist 2014.
   Komisjon vaatab praegu läbi ka teadus- ja arendustegevuseks ning innovatsiooniks antava riigiabi raamistikku. Teadus- ja arendustegevuseks ning innovatsiooniks antava riigiabi uue raamistiku vastuvõtmise kuupäev ei ole veel teada, aga komisjon kavatseb selle protsessi lõpule viia 30. juuniks 2014.
   Võttes arvesse, et järelevalveamet kavatseb vastavalt oma suuniste punktile 10, mis käsitleb laevaehitust, kohaldada laevaehituse suhtes ka üldisi horisontaalsätteid, ja riigiabi suuniste ühetaolise kohaldamise tagamiseks kogu Euroopa Majanduspiirkonnas tuleb järelevalveameti suuniste laevaehitusele antavat riigiabi käsitleva peatüki kehtivust pikendada.
   Olles konsulteerinud komisjoni ja EFTA riikidega,
   ON VASTU VÕTNUD KÄESOLEVA OTSUSE:
   Artikkel 1
   EFTA järelevalveameti suuniste laevaehitusele antavat riigiabi käsitleva peatüki punkti 35 esimene lause sõnastatakse järgmiselt:
   
      
                  „(35)
               
               
                  Järelevalveamet kohaldab käesolevates suunistes sätestatud põhimõtteid kuni 30. juunini 2014.”
               
            
   Artikkel 2
   Ainult ingliskeelne tekst on autentne.
   
      Brüssel, 29. jaanuar 2014
      
         
            EFTA järelevalveameti nimel
         
         
            eesistuja
         
         Oda Helen SLETNES
         
            kolleegiumi liige
         
         Frank BÜCHEL
      
   
   
      (1)  „EMP leping”.
   
      (2)  „Järelevalve- ja kohtuleping”.
   
      (3)  ELT L 31, 31.1.2013, lk 77, EMP kaasanne nr 7, 31.1.2013, lk 1.
   
      (4)  Vt EFTA Järelevalveameti laevaehitusele antava riigiabi suuniste punkt 35.
   
      (5)  ELT C 364, 14.12.2011, lk 9.
   
      (6)  Vt laevaehitusele riigiabi andmist käsitleva ühenduse raamistiku punkt 35.
   
      (7)  ELT C 357, 6.12.2013, lk 1.